भुग्तभोगी महिला की मानें तो 21 अक्टूबर को सीएसपी संचालक पवन कुमार उसके घर आया। उसे पीएम आवास दिलाने का आश्वासन दिया। पीएम आवास दिलवाने की बात कह अंगूठा लगवाया। आवास मिलने के लालच में उसके बातो में आकर उसने अंगुठा लगा दिया। इसके बाद पवन चला गया। कुछ दिन बाद वह दवा के लिए पैसे निकालने प्रज्ञा केन्द्र लोहरसी पहुंची तो उसे बताया गया कि उसकेे खाते से 21 अक्टूबर को 10 हजार रूपये की निकासी की गयी है और उसके खाते में मात्र 1693 रूपये बचे हैं। बीमारी से बचाव के लिए उसे दवा खरीदने के लिए पैसों की जरूरत है। वह अपना इलाज कैसे कराए समझ नहीं आ रहा। महिला ने बताया कि वह उसके पास भी गई थी मगर वह साफ मुकर जा रहा है। महिला की मानें तो वह सीएसपी संचालित करता है।